CELEX: 62007CA0189
Language: mt
Date: 2008-12-22 00:00:00
Title: Kawża C-189/07: Sentenza tal-Qorti tal-Ġustizzja (It-Tieni Awla) tat- 22 ta' Diċembru 2008 — Il-Kummissjoni tal-Komunitajiet Ewropej vs Ir-Renju ta' Spanja (Nuqqas ta' Stat li jwettaq obbligu — Regolament (KEE) Nru 2847/93 — Artikoli 2(1) u 31(1) u (2) — Regolamenti (KE) Nri 2406/96 u 850/98 — Skema ta' kontroll fis-settur tas-sajd — Standards komuni għall-marketing għal ċerti prodotti — Kontrolli u spezzjonijiet mhux sodisfaċenti — Nuqqas ta' adozzjoni tal-miżuri xierqa għas-sanzjoni tal-ksur — Eżekuzzjoni tas-sanzjonijiet — Nuqqas ta' natura ġenerali mid-dispożizzjonijiet ta' regolament — Preżentata quddiem il-Qorti tal-Ġustizzja ta' provi komplementari intiżi sabiex isostnu n-natura ġenerali u kontinwa tan-nuqqas — Ammissibbiltà)

21.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 44/9
            
         Sentenza tal-Qorti tal-Ġustizzja (It-Tieni Awla) tat-22 ta' Diċembru 2008 — Il-Kummissjoni tal-Komunitajiet Ewropej vs Ir-Renju ta' Spanja
   (Kawża C-189/07) (1)
   
   (Nuqqas ta' Stat li jwettaq obbligu - Regolament (KEE) Nru 2847/93 - Artikoli 2(1) u 31(1) u (2) - Regolamenti (KE) Nri 2406/96 u 850/98 - Skema ta' kontroll fis-settur tas-sajd - Standards komuni għall-marketing għal ċerti prodotti - Kontrolli u spezzjonijiet mhux sodisfaċenti - Nuqqas ta' adozzjoni tal-miżuri xierqa għas-sanzjoni tal-ksur - Eżekuzzjoni tas-sanzjonijiet - Nuqqas ta' natura ġenerali mid-dispożizzjonijiet ta' regolament - Preżentata quddiem il-Qorti tal-Ġustizzja ta' provi komplementari intiżi sabiex isostnu n-natura ġenerali u kontinwa tan-nuqqas - Ammissibbiltà)
   (2009/C 44/15)
   Lingwa tal-kawża: L-Ispanjol
   Partijiet
   
      Rikorrenti: Il-Kummissjoni tal-Komunitajiet Ewropej [rappreżentanti: P. Oliver u F. Jimeno Fernández, aġenti]
   
      Konvenut: Ir-Renju ta' Spanja [rappreżentant: M. Muñoz Pérez, aġent]
   Suġġett
   Nuqqas ta' Stat li jwettaq obbligu — Ksur tal-Artikoli 2(1) u 31(1) u (2) tar-Regolament tal-Kunsill (KE) Nru 2847/93, tat-12 ta' Ottubru 1993, li jistabbilixxi sistema ta' kontroll li tapplika għall-politika komuni tas-sajd (ĠU L 261, p. 1) — Ksur tar-Regolamenti tal-Kunsill (KE) Nru 2406/96, tas-26 ta' Novembru 1996, li jistabbilixxi standards komuni għall-marketing għal ċerti prodotti tal-industrija tas-sajd (ĠU L 334, p. 1) u tal-Kunsill 850/98, tat-30 ta' Marzu 1998, dwar il-konservazzjoni ta' riżorsi tas-sajd permezz ta' miżuri tekniċi għall-protezzjoni ta' żgħar ta' organiżmi tal-baħar (ĠU L 125, p. 1) — Kontrolli mhux sodisfaċenti — Nuqqas ta' adozzjoni ta' miżuri xierqa sabiex jiġi ssanzjonat il-ksur
   Dispożittiv
   
               1)
            
            
               Ir-Renju ta' Spanja,
               
                           —
                        
                        
                           billi ma eżerċitax b'mod sodisfaċenti l-kontroll u l-ispezzjoni, fit-territorju tiegħu u fl-ibħra li jaqgħu taħt is-sovranità tiegħu, tal-eżerċizzju tas-sajd, b'mod partikolari tal-attivitajiet ta' ħatt u ta' bejgħ ta' speċi suġġetti għad-dispożizzjonijiet fuq id-daqs minimu bis-saħħa tar-Regolamenti (KE) Nru 850/98 tal-Kunsill, tat-30 ta' Marzu 1998, dwar il-konservazzjoni ta' riżorsi tas-sajd permezz ta' miżuri tekniċi għall-protezzjoni ta' żgħar ta' organiżmi tal-baħar u (KE) Nru 2406/96, tas-26 ta' Novembru 1996, li jistabbilixxi standards komuni għall-marketing għal ċerti prodotti tal-industrija tas-sajd u billi ma allokax ir-riżorsi umani meħtieġa għall-kontroll u għall-ispezzjoni tal-eżerċizzju tas-sajd, kif ukoll li
                        
                     
                           —
                        
                        
                           billi ma adottax bl-istess fermezza miżuri xierqa fil-konfront tal-persuni responsabbli għal ksur tar-regolamenti Komunitarji dwar is-sajd, b'mod prinċipali permezz tal-bidu ta' proċeduri amministrattivi jew kriminali u l-impożizzjoni ta' sanzjonijiet dissważivi fuq dawn il-persuni responsabbli,
                        
                     huwa naqas mill-obbligi li huwa għandu taħt l-Artikoli 2(1) u 31(1) u (2) tar-Regolament (KEE) Nru 2847/93 tal-Kunsill, tat-12 ta' Ottubru 1993, li jistabbilixxi sistema ta' kontroll li tapplika għall-politika komuni tas-sajd, kif emendat permezz tar-Regolament (KE) Nru 2846/98 tal-Kunsill, tas-17 ta' Diċembru 1998.
            
         
               2)
            
            
               Il-kumplament tar-rikors huwa miċħud.
            
         
               3)
            
            
               Ir-Renju ta' Spanja huwa kkundannat għall-ispejjeż.
            
         
      (1)  ĠU C 129, 9.6.2007.